Tifatul Sembiring

Tifatul Sembiring gellar Datuak Tumangguang (lahèr 28 Sèptèmber 1961) panèka politikus Indonesia sè kapèlè mènangka angghuta Dèwan Perwakilan Rakyat Republik Indonesia (DPR-RI) tello' periode sejjhâk 2009, Menteri Komunikasi bân Informatika è taon 2009 kantos 2014, bân Prèsidèn Partai Ka'adhilân Sejahtera taon 2004 kantos 2009.

Ollè gellar insinyur komputer dâri Sakolah Tèngghi Èlmo Manajemen Informatika bân Komputer (STI&K) Jakarta, Tifatul awwâlla akarir è PT Perusahaan Listrik Naghârâ (PLN Persero) è bidang telekomunikasi bân prosès data. Salèrana toman dhâddhi aktivis Morèd Islam Indonesia (PII) bâkto ngodâna bân dhâddhi Dèwan Pertimbangan Pusat Parkompolan Kalowarghâ Rajâ PII 2008—2011.

 Kalowarghâ 
Tifatul lahèr dâri rèng seppo sè asalla dâri ètnis Karo bân Minangkabau. Dâri eppa'na, Tifatul andi' marga Sembiring, tor dâri èbhuna, salèrana dâri suku Koto bân panèka Kapala kaom Koto è Guguak Tabek Sarojo, Agam, Somattra Bârâ' kalabân gellar Datuk Tumangguang."Biografi Tifatul Sembiring". Èarsipaghi ḍâri vèrsi aslina tangghâl 2012-02-02. Èaksès tangghâl 2012-04-14."Tifatul Sembiring Kini Bergelar Datuk, Vivanews.com". Èarsipaghi ḍâri vèrsi aslina tangghâl 2010-08-12. Èaksès tangghâl 2010-11-02. Tifatul akabin sareng Sri Rahayu bân andi' petto' ana', iyâ arèya Sabriana, Fathan, Ibrahim, Yusuf, Fatimah, Muhammad, bân Abdurrahman.

 Pendidikan 
Salèrana amolaè pendidikan dhâsarra è SDN 01 Bèntèng Pasar Attas, Bukittinggi, Somattra Bârâ' (lulus 1974). Bâkto sakolah, salèrana ta' ngangghuy sandal otabâ sapatu sakalè, aliyas nyèkèr bân èkennal na'-kana' cengkal. Salèrana alanjut pendidikan ka SMPN 4 Bukittinggi,https://edukasi.kompas.com/read/2011/09/22/17065346/marlina-guru-besar-mikrobiologiNaumin, Sjaiful Hamdi (2012). Suhaimi: Pendidik Para Teladan. Syirkah Publishing. tapè pas apinda ka SMPN 40 Jakarta (lulus 1977). Salèrana ajhâlâni pendidikan è Sakolah Tèknik Nengnga (STM) Pamaddheghân Jakarta, samangkèn SMKN 26 (lulus 1982). Salèrana lanjut ajhâlâni studina ka IAIN Syarif Hidayatullah Ciputat, jurusân Manajemen Komputer. È ka'dinto salèrana ollè gellar insinyur komputer kalabân noro' ujiyân Naghârâ lèbât Sakolah Tèngghi Èlmo Manajemen Informatika bân Komputer (STI&K) Jakarta taon 1988.Tifatul Sembiring. Èarsipaghi 2014-11-06 è Wayback Machine. Èaksès dâri situs tokohtokoh tangghâl 6 November 2014

 Karir bân bisnis 
Karirra èmolaè kalabân alako mènangka karyawan PLN è bidang Pusat Pangatoran Beban Jhâbâ, Bhâli, Madhurâ dâlem taon 1982 kantos 1989. Tapè salèrana kalowar ghâbây lebbi fokus dâlem da'wah. Taon 1990, Tifatul dhâddhi bâgiyân dâri yayasan pendidikan Nurul Fikri è bâgiyân Litbang bân dhâddhi bâgiyân dâlem Korps Mubaligh Khairu Ummah. Salèrana jhughân maddhek panerbidhân dhibi' kalabân nyama Asaduddin Press, Jakarta taon 1991. Mènangka dirèktur, salèrana èbhânto sareng binèna sè aktif nolès tentang bâbinè'.

Karir politigghâ èmolaè kalabân dhâddhi  Humas Partai Ka'adhilân Sejahtera, ngèrèngè Nurmahmudi Ismail. Salèrana èkaparcajâ dhâddhi bekkèl Sèkjen, ra'-para' Munas PKS bân dhâddhi Katua DPP ghâbây Katua Wilayah Da'wah (Wilda) I Somattra Pasca Munas. Bâkto Hidayat Nurwahid ajabat mènangka Katua MPR, Tifatul aghentè'è sakejjhâ' mènangka Prèsidèn PKS bân è Munas saellana èteptepaghi mènangka Prèsidèn PKS periode 2005–2010.

 Sombher-sombher